**LIQUI MOLY yleisurheilun EM-kisoissa 2020**

Saksalainen öljynvalmistaja on tapahtuman virallinen sponsori

**Kesäkuu 2019 – Yleisurheilun EM-kisat 2020 järjestetään Pariisissa, ja myös LIQUI MOLY on mukana. Saksalainen öljy- ja lisäaineasiantuntija on nimittäin kisojen virallinen sponsori. ”Se on uusi osa strategiaamme lisätä tuotemerkkimme maailmanlaajuista tunnettavuutta”, toimitusjohtaja Ernst Prost sanoo.**

LIQUI MOLYn sinipunainen logo näkyy sekä stadionilla että myös maratonreitin varrella. ”Siten logomme näkyy 100 000 katsojalle paikan päällä sekä miljoonille kisoja television välityksellä seuraaville”, Ernst Prost sanoo. ”EM-kisojen kautta me saavutamme ihmisiä, joita me emme saavuttaisi perinteisesti sponsoroimissamme moottoriurheilutapahtumissa.”

Yleisurheilun EM-kisat järjestetään 25.–30. elokuuta 2020 Stade Sébastien Charléty -stadionilla Pariisissa.

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Yritys markkinoi tuotteitaan yli 120 maassa, ja sen liikevaihto oli 544 miljoonaa euroa vuonna 2018.

**Lisätietoja:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de